Höskuldur H. Ólafsson

Höskuldur Hrafn Ólafsson (f. 9. febrúar 1959) er íslenskur viðskiptafræðingur og var bankastjóri Arion banka frá 2010-2019. 

Höskuldur starfaði lengstum við margvísleg stjórnunarstörf hjá Eimskip, hér á landi og erlendis en hann hóf störf hjá Eimskipi árið 1987 og tók við stöðu aðstoðarforstjóra í júní 2004. Hann hætti störfum hjá félaginu sama ár en var eftir það til ráðgjafar í nokkrum verkefnum. Sama ár, 2004, varð Höskuldur forstjóri Greiðslumiðlunar – Vísa Íslands. Meðan hann starfaði þar hóf Greiðslumiðlunin útrás og skipti um nafn og hét eftir það Valitor – Visa Ísland.„Greðislumiðlun verður Valitor“, í Fréttablaðinu 2007. Höskuldur var forstjóri fyrirtækisins í fjögur ár eða þar til hann var ráðinn til Arion banka árið 2010. Á starfstíma Höskuldar hjá Greiðslumiðlun var fyrirtækið um tíma til rannsóknar hjá Samkeppniseftirlitinu ásamt öðrum greiðslukortafyrirtækjum vegna ólögmæts samráðs og var fyrirtækjunum gert að greiða rúmar 700 milljónir króna í sekt í ársbyrjun 2008.Egill Ólafsson, „Greiðslukortafyrirtækin höfðu samráð um að ýta Kortaþjónustunni út af markaði“ Morgunblaðið, 12. janúar 2008. (skoðað 27. september 2019) 

Laun Höskulds hjá Arion banka, urðu oft fréttaefni„Bankastjóri jafnoki tólf meðaljóna í launum — Siðleg réttlæting ekki til, segir forsætisráðherra“, af Pressunni. is 2011 . „Laun bankastjóra Arion banka 46 milljónir“, af Mbl.is 2011. og einnig starfslokasamningur sem gerður var við hann vorið 2019 er hann lét af störfum hjá bankanum en upphæð samningsins nam 150 milljónum króna.Mbl.is, „150 milljónir í starfslokasamning“ (skoðað 27. september 2019)  

Höskuldur er kvæntur Sigríði Ólafsdóttur og eiga þau þrjú börn.

 Tilvísanir 

 Tenglar 
 „Höskuldur H. Ólafsson nýr forstjóri VISA“; af Mbl.is 2006
 „Nýr forstjóri Arion banka var í lykilstöðu hjá tveimur félögum viðriðin samkeppnislagabrot“; af Pressunni 2010 
 „Höskuldur H. Ólafsson ráðinn bankastjóri Arion banka“; af mbl.is 2011
 „Sex yfirmenn í Arion banka fengu 156 milljónir í árslaun“; grein af Eyjunni.is 2011 

Flokkur:Fólk fætt árið 1959
Flokkur:Íslenskir viðskiptafræðingar
Flokkur:Íslenskir bankastjórar